ของว่างวันอาทิตย์ : ดิเอ็มโพเรียม จัดแฟชั่นโชว์เครื่องเพชรอย่างยิ่งใหญ่
เมื่อโลกเข้าสู่ยุคดิจิทัล ออนไลน์ ที่เกิดการเปลี่ยนมากมาย โยธิน ดำเนินชาญวาณิชย์ ประธานกรรมการบริษัท ดั๊บเบิ้ลเอ (1991) จำกัด (มหาชน) จึงถูกถามตลอด ถึงอนาคตของ กระดาษดั๊บเบิ้ลเอ ที่ครองตลาดทั่วโลก 140 กว่าประเทศมานาน ว่าจะยืนหยัดไปได้หรือไม่ ซึ่ง คุณโยธิน ได้สะท้อนให้เห็นว่า แม้คนส่วนมากในโลกยุคใหม่ จะใช้ชีวิต ออนไลน์ แต่ กระดาษและเครื่องเขียน ก็ยังคง มีชีวิต และมีความผูกพันประจำอยู่กับวิถีชีวิตของผู้คนทุกอาชีพ ยังมีความสำคัญของทุกพันธกรณี และยังเป็นเอกสารการสื่อสารอย่างเป็นทางการของทุกชาติ ที่ทุกหน่วยงาน ทั้งภาครัฐและเอกชนยังคงต้องให้กระดาษเป็นหลัก คุณโยธิน ยืนยันมั่นใจว่า กระดาษดั๊บเบิ้ลเอจะไม่หายไปไหน เรายังอยู่กับคนทุกยุคทุกสมัย หรือหากกระดาษหมดไป เราจะเป็นแบรนด์สุดท้ายที่จากไป,พร้อมกันนี้ กระดาษดั๊บเบิ้ลเอ ก็ได้ต่อยอดเทคโนโลยีให้สอดรับกับไลฟ์สไตล์คนรุ่นใหม่ จึงเปิดบริการ Double A Fast Print แบบครบวงจร โดยได้เริ่มสร้าง Co-Working Space ให้เป็นส่วนหนึ่งของการสร้าง EcoSystem เพื่ออำนวยความสะดวก และบริการสั่งปรินต์งานผ่านแอปพลิเคชันมือถือ และเว็บไซต์ ทุกผลิตภัณฑ์ ดั๊บเบิ้ลเอ จึงไปพัฒนาพื้นที่ส่วนหนึ่งของมหาวิทยาลัยหอการค้าไทย ให้เป็น Co-Working Space และ Innovative Library ให้เป็นแหล่งเรียนรู้นอกห้องเรียนแก่นักศึกษา เพื่อกระตุ้นให้เกิดไอเดียหลากหลาย รองรับการใช้งาน Friendly Design และผู้ประกอบการในอนาคต ซึ่งใช้เทคโนโลยีเป็นตัวขับเคลื่อน ซึ่งจะเสร็จสมบูรณ์ในเดือนนี้.,@@@@,ฉลองครบ 10 ปี เจมพีช กรุ๊ป ชูชัย ชัยฤทธิเลิศ จึงร่วมกับ ศูนย์การค้าดิเอ็มโพเรียม จัดแฟชั่นโชว์เครื่องเพชรยิ่งใหญ่ ในธีมนักรบ Gem of Thrones พร้อมการประมูลของล้ำค่า อาทิ ชุดเครื่องเพชร และของสะสมหายาก เพื่อนำรายได้ส่วนหนึ่งมอบให้มูลนิธิโรงพยาบาลเด็ก และมูลนิธิโรงพยาบาลสงฆ์,งานจัดไปอย่างสนุกสนาน เพราะแขกเหรื่อล้วนเป็นลูกค้าเพชรเก่าแก่ที่ซื้อกันมานาน ซึ่งผลการประมูลยอดสูงสุด คือ ดร.ผ่องพรรณ ไพพรรณรัตน์ แห่งผลิตภัณฑ์ดูแลเส้นผม Go Hair ที่ประมูลเครื่องเพชรไป 12 ล้านบาท และผู้ที่ประมูลของในงานมากที่สุด ได้ไปถึง 3 ชิ้น มี จี้เหรียญทองคำฝังเพชรรูปรัชกาลที่ 5 ครบรอบ 75 ปี, สร้อยข้อมือเพชร และแหวนไพลิน พลอยสดไม่เผา 60 กว่ากะรัต คือ บุญเรือน ศักดิ์ศิริเวทย์กุล มารดา พรทิวา นาคาศัย,งานนี้ คุณชูชัย ได้เน็ตไอดอลไปเดินแบบมากมาย และที่ปลื้มมากคือพี่ชาย (?) ที่ คุณชูชัย เคารพรัก คือ สมศักดิ์ ชลาชล ซึ่งมาพร้อม เยาวเรศ ชินวัตร ดร.อารียา อัศวานันท์ จิดาภา จิตต์ชูสิน โดยมี เวียร์-ศุกลวัฒน์ คณารศ กับ แอน ทองประสม เป็นไฮไลต์บนเวทีแฟชั่น ในชุดเจ้าชายและเจ้าหญิงแห่งตำนาน พร้อมเครื่องเพชรตระการตา ชื่อ อัญมณีแห่งบัลลังก์ ซึ่งประกอบด้วย ทับทิม 120.20 กะรัต มรกต 142.74 กะรัต เพชรหัวใจ 30.28 กะรัต เพชรมาคีย์ 13.83 กะรัต และอัญมณีอื่นๆอีก 180.57 กะรัต,ภายในงานยังมีการเปิดตัวรายการวาไรตี้ ตามติดชีวิตบนกองเพชรของ ชูชัย ชัยฤทธิเลิศ ว่าเจ้าแม่เพชรพันล้านใช้ชีวิตอย่างไร ในรายการ Chuchai Hi Show ซึ่งจะออกอากาศทางช่องยูทูบ ชูชัย Hi Show เร็วๆนี้.,โสมชบา
ฉลองครบ 10 ปี เจมพีช กรุ๊ป ชูชัย ชัยฤทธิเลิศ จึงร่วมกับ ศูนย์การค้าดิเอ็มโพเรียม จัดแฟชั่นโชว์เครื่องเพชรยิ่งใหญ่ ในธีมนักรบ Gem of Thrones พร้อมการประมูลของล้ำค่า
ชูชัย ชัยฤทธิเลิศ,ศูนย์การค้าดิเอ็มโพเรียม,เครื่องเพชร,โสมชบาจ๊ะจ๋า,ของว่างวันอาทิตย์